Dezibel

Dezibela (dB) unitate logaritmiko bat da, bi magnituderen arteko erlazioa neurtzen duena. Akustikan, elektronikan, telekomunikazioetan eta kontrolaren teorian erabiltzen da nagusiki. Magnitude biren arteko erlazioa adierazteko erabili daiteke, edo, balio bietako bati erreferentziazko balio bat ematen zaionean, balio absolutu bat adierazteko.

Dezibela Bel unitatearen hamargarren bat da, hau da, bel bat hamar dezibel dira. Praktikan oso arraroa da Bel unitatea aurkitzea, dezibela erabiltzen da. Izena Alexander Graham Bellengatik datorkio.

Dezibel bat hamar aldiz potentzia kopuru biren arteko zatiketaren 10 oinarridun logaritmoa da,

edo hogei aldiz anplitude kopuru biren arteko zatiketaren 10 oinarridun logaritmoa.

non  potentzia biren arteko erlazioa den, dezibeletan neurtua,  magnitude biren arteko erlazioa den, dezibeletan neurtua,  eta  potentzia kopuruak diren eta  eta  anplitude kopuruak diren.

Dezibelean oinarritutako unitateak 
Dezibela magnitude biren arteko erlazioa da. Magnitude absolutu bat adierazteko, erreferentziazko balio bat erabiltzen da. Kasu hauetan, dB terminoari atzizki bat jartzen zaio, neurtutako magnitudea zein erreferentziarekin konparatzen den zehazten duena.

Orokorrean, potentzientzat 

eta anplitudeentzat 

Erreferentzia arrunt batzuk hurrengoak dira:
 dBSPL: (SPL: ''sound pressure level). Soinuaren bolumenaren irabazi edo atenuazioa.
 dBW: W hizkiak erreferentzia watt bat (1W) dela esan nahi du. 1W-eko seinale batek 0dBW-ko irabazia dauka.
 dBm: kasu honetan erreferentzia miliwatta da. 1mW-eko seinale batek 0dBm-ko irabazia dauka.
 dBu: erreferentzia 0,7746 voltekoa da. Arrazoi historikoegatik erabiltzen da.

Ikus, gainera 
 Irabazi (elektronika)
 Zarata

Erreferentziak

Kanpo estekak 

Neurri unitateak
Logaritmoak
Akustika
Audioa
Elektronika
Telekomunikazio ingeniaritza